ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								Dňa 7. júna 2006
								K materiálu č. 10278/2006
								K bodu č.

S T A N O V I S K O

k návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 751/2004 Z. z. o verejnej minimálnej sieti poskytovateľov zdravotnej starostlivosti - k novému zneniu
____________________________________________________________

 I.                                                
 
Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 751/2004 Z. z. o verejnej minimálnej sieti poskytovateľov zdravotnej starostlivosti predkladá na rokovanie vlády Slovenskej republiky minister zdravotníctva Slovenskej republiky Rudolf Zajac mimo plánu legislatívnych úloh vlády Slovenskej republiky na rok 2006.
  
		II.
Predložený návrh nariadenia reaguje na požiadavky praxe. Výkon samostatnej zdravotníckej praxe upravuje § 10 zákona č. 578/2004 Z. z. o poskytovateľoch zdravotnej starostlivosti , zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov. Samostatná zdravotnícka prax zdravotníckych pracovníkov v kategórii sestra a pôrodná asistentka je podľa § 10 ods. 2 zákona poskytovaním zdravotnej starostlivosti v zdravotníckom zariadení, ktoré prevádzkuje iný poskytovateľ na základe povolenia, alebo na inom mieste ako v zdravotníckom zariadení.
Podľa § 3 ods. 2 nariadenia vlády č. 751/2004 Z. z. samostatná zdravotnícka prax týchto zdravotníckych pracovníkov tvorí súčasť činnosti ambulancie v príslušnom odbore a agentúry domácej ošetrovateľskej starostlivosti, čo v praxi znamená obmedzenie z hľadiska vykonávania samostatnej zdravotníckej praxe. Ďalším dôsledkom citovaného ustanovenia je, že lekári v ambulanciách všeobecnej a špecializovanej ambulantnej starostlivosti požadujú od sestier a pôrodných asistentiek , aby prácu vykonávali len na základe licencie na výkon samostatnej zdravotníckej praxe.      

                                                     III.                    
Legislatívna rada vlády Slovenskej republiky prerokovala predmetný návrh nariadenia vlády Slovenskej republiky dňa 6. júna 2006.  
Legislatívna rada predkladateľovi odporučila do návrhu nariadenia vlády zapracovať jej pripomienku a na rokovanie vlády SR predložiť návrh nariadenia v novom znení.

                                                            IV.
Sekcia vládnej legislatívy Úradu vlády Slovenskej republiky odporúča vláde Slovenskej republiky návrh nariadenia vlády Slovenskej republiky, ktorým sa mení nariadenie vlády Slovenskej republiky č. 751/2004 Z. z. o verejnej minimálnej sieti poskytovateľov zdravotnej starostlivosti schváliť s touto pripomienkou :

V článku II

 Slová „dňom vyhlásenia“ je potrebné nahradiť slovami „ 1. júla 2006“.

Bratislava 6. júna 2006
Vypracovala:  D. Mochnacká

									Štefan G r m a n
									generálny riaditeľ
   								    sekcie vládnej legislatívy